stanford-oval/wikipedia huggingface dataset:
โดราเอมอนเดอะมูฟวี่: เรื่องราวโลกแห่งภาพวาดของโนบิตะ
พนักงาน

ต้นฉบับ: ฟูจิโกะ เอฟ. ฟูจิโอะ
ผู้กำกับ: ยูกิโยะ เทราโมโตะ
บทภาพยนตร์: คิมิชิ อิโตะ
ทำนอง: ทาคายูกิ ฮัตโตริ
บริษัทผู้ผลิต: ชินเอแอนิเมชัน, ทีวีอาซาฮิคอร์เปอร์เรชันและเอดีเค
เพลงประกอบภาพยนตร์

เพลงเปิด:  夢をかなえてドラえもん ช่วยทำความฝันให้เป็นจริงด้วย โดราเอมอน ขับร้องโดย MAO
เพลงแทรก: 君の夢を聞きながら、僕は笑えるアイデアを！พอฟังฝันของเธอแล้ว ความคิดมันก็ปิ๊งขึ้นมาเลย! ขับร้องโดย ไอเมียว
เพลงปิด: สเก็ตช์ (Sketch) ขับร้องโดย ไอเมียว
ดูเพิ่ม

โดราเอมอนฉบับภาพยนตร์
อำเภอสีคิ้ว

| อำเภอสีคิ้ว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sikhio
เขื่อนลำตะคอง
คำขวัญ: นครจันทึก จารึกภาพ 4,000 ปี  สี่เขี้ยวต้นตำนาน คู่บ้านลำตะคอง
แผนที่จังหวัดนครราชสีมา เน้นอำเภอสีคิ้ว
พิกัด: 14°53′30″N 101°43′24″E﻿ / ﻿14.89167°N 101.72333°E﻿ / 14.89167; 101.72333
ประเทศ:  ไทย
จังหวัด: นครราชสีมา
พื้นที่
 • ทั้งหมด: 1,247.068 ตร.กม. (481.496 ตร.ไมล์)
ประชากร (2564)
 • ทั้งหมด: 124,317 คน
 • ความหนาแน่น: 99.69 คน/ตร.กม. (258.2 คน/ตร.ไมล์)
รหัสไปรษณีย์ : 30140, 30340 (เฉพาะตำบลลาดบัวขาวและคลองไผ่)
รหัสภูมิศาสตร์: 3020
ที่ตั้งที่ว่าการ: ที่ว่าการอำเภอสีคิ้ว หมู่ที่ 16  ถนนชุมค้า ตำบลสีคิ้ว อำเภอสีคิ้ว จังหวัดนครราชสีมา 30140
 ส่วนหนึ่งของสารานุกรมประเทศไทย
สีคิ้ว เป็นอำเภอหนึ่งของจังหวัดนครราชสีมา
ประวัติ

วันที่ 11 มิถุนายน 2442 ท้องที่นี้มีชื่อว่า อำเภอเมืองนครจันทึก
วันที่ 13 สิงหาคม 2442 ตั้งที่ว่าการอำเภอเมืองนครจันทึก ที่ริมทางรถไฟบ้านลาดบัวขาว
วันที่ 17 เมษายน 2482 เปลี่ยนแปลงชื่อตำบลขนงพระ อำเภอจันทึก เป็น ตำบลจันทึก และเปลี่ยนแปลงชื่ออำเภอจันทึก จังหวัดนครราชสีมา เป็น อำเภอสีคิ้ว
วันที่ 29 กรกฎาคม 2490 ตั้งตำบลกุดน้อย แยกออกจากตำบลบ้านหัน และตำบลสีคิ้ว ตั้งตำบลปากช่อง แยกออกจากตำบลจันทึก
วันที่ 30 พฤษภาคม 2499 จัดตั้งสุขาภิบาลสีคิ้ว ในท้องที่บางส่วนของตำบลสีคิ้ว
วันที่ 3  สิงหาคม 2499 จัดตั้งสุขาภิบาลปากช่อง ในท้องที่บางส่วนของตำบลปากช่อง
วันที่ 22 มกราคม 2500 ได้แยกตำบลปากช่อง ตำบลจันทึก ตำบลกลางดง และตำบลหมูสี อำเภอสีคิ้ว มาตั้งเป็น กิ่งอำเภอปากช่อง ขึ้นกับอำเภอสีคิ้ว และโอนสุขาภิบาลปากช่อง ไปอยู่ในท้องที่กิ่งอำเภอปากช่อง
วันที่ 22 กรกฎาคม 2501 ยกฐานะจากกิ่งอำเภอปากช่อง อำเภอสีคิ้ว เป็น อำเภอปากช่อง
วันที่ 4 กุมภาพันธ์ 2507 ตั้งเรือนจำชั่วคราวลำตะคอง ในพื้นที่ตำบลลาดบัวขาว (ในขณะนั้น)
วันที่ 12 เมษายน 2509 เปลี่ยนแปลงเขตสุขาภิบาลสีคิ้ว
วันที่ 9 เมษายน 2511 ยกเลิกเรือนจำชั่วคราวลำตะคอง ในพื้นที่ตำบลลาดบัวขาว (ในขณะนั้น)
วันที่ 6 ตุลาคม 2513 ตั้งตำบลกฤษณา แยกออกจากตำบลบ้านหัน
วันที่ 15 สิงหาคม 2515 ตั้งเรือนจำชั่วคราวลำตะคอง ในพื้นที่ตำบลลาดบัวขาว (ในขณะนั้น)
วันที่ 28 สิงหาคม 2516 ตั้งตำบลหนองหญ้าขาว แยกออกจากตำบลลาดบัวขาว
วันที่ 1 กันยายน 2525 จัดตั้งศาลจังหวัดสีคิ้ว
วันที่ 2 ตุลาคม 2527 ตั้งตำบลหนองน้ำใส แยกออกจากตำบลหนองหญ้าขาว  และตั้งตำบลวังโรงใหญ่ แยกออกจากตำบลกฤษณา
วันที่ 28 กุมภาพันธ์ 2528 จัดตั้งสุขาภิบาลลาดบัวขาว ในท้องที่บางส่วนของตำบลลาดบัวขาว
วันที่ 17 ธันวาคม 2528 ตั้งตำบลมิตรภาพ แยกออกจากตำบลสีคิ้ว และตำบลลาดบัวขาว ตั้งตำบลคลองไผ่ แยกออกจากตำบลลาดบัวขาว
วันที่ 11 มีนาคม 2529 จัดตั้งสุขาภิบาลคลองไผ่ ในท้องที่บางส่วนของตำบลลาดบัวขาว (ในขณะนั้น)
วันที่ 11 ธันวาคม 2529 ตั้งตำบลดอนเมือง แยกออกจากตำบลหนองน้ำใส
วันที่ 23 กรกฎาคม 2530 ตั้งตำบลหนองบัวน้อย แยกออกจากตำบลบ้านหัน
วันที่ 25 พฤษภาคม 2542 ยกฐานะจากสุขาภิบาลสีคิ้ว สุขาภิบาลลาดบัวขาว และสุขาภิบาลคลองไผ่ เป็นเทศบาลตำบลสีคิ้ว เทศบาลตำบลลาดบัวขาว และเทศบาลตำบลคลองไผ่ ตามลำดับ
วันที่ 31 มกราคม 2551 ยกฐานะจากเทศบาลตำบลสีคิ้ว เป็นเทศบาลเมืองสีคิ้ว
วันที่ 18 กรกฎาคม 2551 ยกฐานะจากองค์การบริหารส่วนตำบลหนองน้ำใส เป็นเทศบาลตำบลหนองน้ำใส
ที่ตั้งและอาณาเขต

อำเภอสีคิ้วตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอด่านขุนทด
ทิศตะวันออก ติดต่อกับอำเภอสูงเนิน
ทิศใต้ ติดต่อกับอำเภอสูงเนินและอำเภอปากช่อง
ทิศตะวันตก ติดต่อกับอำเภอมวกเหล็ก (จังหวัดสระบุรี) และอำเภอลำสนธิ (จังหวัดลพบุรี)
เขตการปกครอง > การปกครองส่วนภูมิภาค

อำเภอสีคิ้วแบ่งพื้นที่การปกครองออกเป็น 12 ตำบล 169 หมู่บ้าน ได้แก่
เขตการปกครอง > การปกครองส่วนท้องถิ่น

ท้องที่อำเภอสีคิ้วประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลเมืองสีคิ้ว ครอบคลุมพื้นที่บางส่วนของตำบลสีคิ้วและตำบลมิตรภาพ
เทศบาลตำบลลาดบัวขาว ครอบคลุมพื้นที่บางส่วนของตำบลลาดบัวขาว
เทศบาลตำบลคลองไผ่ ครอบคลุมพื้นที่บางส่วนของตำบลคลองไผ่
เทศบาลตำบลหนองน้ำใส ครอบคลุมพื้นที่ตำบลหนองน้ำใสทั้งตำบล
องค์การบริหารส่วนตำบลสีคิ้ว ครอบคลุมพื้นที่ตำบลสีคิ้ว (นอกเขตเทศบาลเมืองสีคิ้ว)
องค์การบริหารส่วนตำบลบ้านหัน ครอบคลุมพื้นที่ตำบลบ้านหันทั้งตำบล
องค์การบริหารส่วนตำบลกฤษณา ครอบคลุมพื้นที่ตำบลกฤษณาทั้งตำบล
องค์การบริหารส่วนตำบลลาดบัวขาว ครอบคลุมพื้นที่ตำบลลาดบัวขาว (นอกเขตเทศบาลตำบลลาดบัวขาว)
องค์การบริหารส่วนตำบลหนองหญ้าขาว ครอบคลุมพื้นที่ตำบลหนองหญ้าขาวทั้งตำบล
องค์การบริหารส่วนตำบลกุดน้อย ครอบคลุมพื้นที่ตำบลกุดน้อยทั้งตำบล
องค์การบริหารส่วนตำบลวังโรงใหญ่ ครอบคลุมพื้นที่ตำบลวังโรงใหญ่ทั้งตำบล
องค์การบริหารส่วนตำบลมิตรภาพ ครอบคลุมพื้นที่ตำบลมิตรภาพ (นอกเขตเทศบาลเมืองสีคิ้ว)
องค์การบริหารส่วนตำบลคลองไผ่ ครอบคลุมพื้นที่ตำบลคลองไผ่ (นอกเขตเทศบาลตำบลคลองไผ่)
องค์การบริหารส่วนตำบลดอนเมือง ครอบคลุมพื้นที่ตำบลดอนเมืองทั้งตำบล
องค์การบริหารส่วนตำบลหนองบัวน้อย ครอบคลุมพื้นที่ตำบลหนองบัวน้อยทั้งตำบล
สถานที่ท่องเที่ยวของอำเภอ

เขื่อนลำตะคอง ตำบลคลองไผ่ ถนนมิตรภาพ กิโลเมตรที่ 195
วิหารหลวงพ่อโต ถนนมิตรภาพ บ้านโนนกุ่ม 212 เป็นวัดที่สรพงศ์ ชาตรี เป็นผู้ดำเนินการ ติดถนนมิตรภาพฝั่งขาเข้าเมืองโคราช
โครงการไฟฟ้าพลังน้ำลำตะคองแบบสูบกลับ หรือโรงไฟฟ้าลำตะคองชลภาวัฒนา ถนนมิตรภาพ ห่างจากกิโลเมตรที่ 195 ประมาณ 6 กิโลเมตร อยู่บนเขายายเที่ยง มีทั้งอ่างเก็บน้ำ กังหันลม วิวอันสวยงามของเขื่อนลำตะคลองจากมุมสูง
สวนท้าวสุรนารี อยู่ติดเขื่อนลำตะคอง ติดถนนมิตรภาพ กิโลเมตรที่ 192
อ่างเก็บน้ำซับประดู่ ตำบลมิตรภาพ ห่างจากถนนมิตรภาพ กิโลเมตรที่ 204 ประมาณ 200 เมตร เป็นสถานที่ท่องเที่ยวที่มีร้านอาหารขายอาหารอีสาน ปลาเผาริมอ่าง ทางเข้าแยกจากถนนมิตรภาพไปไม่ไกล มีที่พักให้เลือกพักมากมายหลายรูปแบบ
แหล่งหินตัด ถนนมิตรภาพ กิโลเมตรที่ 203
สุดแผ่นดิน หรือ ผาชมวิว อยู่ที่ผาบุคา หมู่ที่ 3 และผาชมภู หมู่ที่ 12 ตำบลดอนเมือง
ตะกอนน้ำพารูปพัด

ตะกอนน้ำพารูปพัด
ตะกอนน้ำพารูปพัด (อังกฤษ: alluvial fan) เป็นเนินตะกอนเกิดจากทางน้ำที่ไหลจากหุบเขาชันลงสู่พื้นราบ เมื่อความเร็วของกระแสน้ำลดลงจนไม่สามารถนำพาตะกอนบางส่วนต่อไปได้ ตะกอนดังกล่าวจึงตกสะสมบริเวณใกล้กับเนินเขาในลักษณะที่กระจายออกไปรอบข้างเป็นรูปพัด ตะกอนประกอบด้วยชั้นทรายสลับกับชั้นกรวดและดินเคลย์ มีการคัดขนาดปานกลาง มีสีน้ำตาลและน้ำตาลปนเทา มักแสดงลักษณะโครงสร้างชั้นตะกอนแบบเรียงขนาดจากเล็กขึ้นไปใหญ่ (coarsening upward sequence) ตะกอนหน่วยนี้ไม่หนามากนัก ประมาณ 5-20 เมตร และครอบคลุมพื้นที่ไม่กว้างขวาง
ประเภทของตะกอนน้ำพารูปพัด

มี 2 ประเภท คือ
Arid fan เกิดในสภาพอากาศที่แห้งแล้ง  มีพืชพรรณปกคลุมน้อย ส่วนมากมีขนาดเล็กโดยทั่วไปเล็กกว่า 30 กิโลเมตร
Humid Fan สามารถพบได้ในที่ชื้น ตะกอนน้ำพารูปพัดอาจมีการเคลื่อนที่ตามแนวความชัน ติดกับ alluvial plain, beach, tidal flat
ตามบริเวณขอบของภูเขา อาจจะพบตะกอนน้ำพารูปพัดเกิดอยู่ข้าง ๆ กันและมีการเคลื่อนที่เข้าหากันทางด้านข้างจนติดกัน เรียกว่า Piedmont หรือ Bajada
ลักษณะของตะกอนน้ำพารูปพัด > รูปร่างเรขาคณิต

รูปกรวย หรือโค้ง เมื่อมองจากด้านบน จะมีลักษณะคดโค้งและพัฒนาเต็มที่
ภาพตัดขวางตามแนวยาว (fanhead ไป fantoe) มีลักษณะเว้า
ภาพตัดขวางตามกว้าง มีลักษณะนูน
การแบ่งส่วนของตะกอนน้ำพารูปพัด

สามารถแยกออกเป็น 3 ส่วน คือ
Upper fan
Midfan
Distal fan
โรงเรียนเมืองพัทยา 11 (มัธยมสาธิตพัทยา)

| โรงเรียนเมืองพัทยา ๑๑ (มัธยมสาธิตพัทยา) |
| --- | --- |
Pattaya City 11 School (Mattayomsatitpattaya)

ที่ตั้ง
เลขที่ 37/66 ซอยหนองใหญ่ 6 ตำบลนาเกลือ อำเภอบางละมุง จังหวัดชลบุรี  20150   โทรศัพท์  038 420 911  โทรสาร 038 114 726
พิกัด: 12°56′56″N 100°54′22″E﻿ / ﻿12.9487615°N 100.9061599°E﻿ / 12.9487615; 100.9061599
ข้อมูล
ชื่ออื่น: ม.พ.ย.๑๑   Mpty11
ประเภท: โรงเรียนรัฐบาลสังกัดท้องถิ่น
สถาปนา: 30 กันยายน พ.ศ. 2551
ผู้ก่อตั้ง: เมืองพัทยา
เขตการศึกษา: สำนักงานเขตพื้นที่การศึกษามัธยมศึกษาชลบุรี ระยอง 
หน่วยงานกำกับ: เมืองพัทยา จังหวัดชลบุรี กรมส่งเสริมการปกครองท้องถิ่น กระทรวงมหาดไทย
ผู้อำนวยการ: นายศรชัย เข้มแข็ง 
ระดับชั้น: มัธยมศึกษาปีที่1–มัธยมศึกษาปีที่ 6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ    ภาษาจีน
ห้องเรียน: - ห้องเรียน 5 อาคารเรียน
พื้นที่: 16 ไร่เศษ - งาน - ตารางวา
สี: เหลือง - ขาว
เพลง: มาร์ชมัธยมสาธิตพัทยา
เว็บไซต์: ]
โรงเรียนเมืองพัทยา ๑๑ (มัธยมสาธิตพัทยา) - Pattaya City 11 School (Mattayomsatitpattaya) เป็นโรงเรียนในสังกัดเมืองพัทยา และเปิดทำการเรียนการสอนครั้งแรก ปี 2551 เปิดสอนในระดับชั้นมัธยมศึกษาปีที่ 1–ชั้นมัธยมศึกษาปีที่ 6
ประวัติโรงเรียน

โรงเรียนเมืองพัทยา 11 (มัธยมสาธิตพัทยา) ก่อสร้างเมื่อวันที่ 30 กันยายน พ.ศ. 2551 โดยเมืองพัทยา เปิดทำการเรียนการครั้งแรกปี 2551 โรงเรียนเปิดสอนในระดับชั้นมัธยมศึกษาตอนต้นและตอนปลาย (แบบสหศึกษา)  
โรงเรียนเมืองพัทยา 11 (มัธยมสาธิตพัทยา) ได้รับมติจากการประชุมสภาสมัยสามัญที่สองครั้งที่  1/2551  ลงวันที่  5  สิงหาคม  2551  มีมติให้สำนักการศึกษาเมืองพัทยาก่อสร้างสถานศึกษาแห่งใหม่ขึ้นในวันที่ 30 กันยายน 2551 โดยดำเนินการดังนี้
พ.ศ. 2551  เมืองพัทยาจัดซื้อที่ดินจำนวน   16  ไร่เศษ   งบประมาณ  65,000,000 และก่อสร้างอาคารเรียนแบบ  สน.ศท.  4/12
จำนวน   2  หลัง 24 ห้องเรียน  งบประมาณจำนวน  17,342,000  บาท
พ.ศ. 2551  เมืองพัทยา จัดสร้างสระน้ำขนาดความยาว 50 เมตร กว้าง 25 เมตร พร้อมอาคารอัฒจันทร์   งบประมาณ จำนวน  25,000,000  บาท
พ.ศ. 2551  เมืองพัทยา จัดก่อสร้างรั้วโรงเรียนและป้ายชื่อโรงเรียน  งบประมาณ  3,780,000  บาท
พ.ศ. 2551  เมืองพัทยา จัดสร้างอาคารอเนกประสงค์  งบประมาณ 13,000,000 บาท
พ.ศ. 2551  เมืองพัทยา  จัดสร้างห้องน้ำ  ห้องส้วม  โรงเรียนจำนวน  2  หลัง  งบประมาณ 1,000,000 บาท
พ.ศ. 2552  เมืองพัทยา จัดสร้างถนน คสล. ขนาดกว้าง 6 เมตร ภายในโรงเรียน งบประมาณจำนวน  7,979,000  บาท
พ.ศ. 2552 เมืองพัทยาติดตั้ง ระบบประปาในโรงเรียน  งบประมาณ  260,000  บาท
พ.ศ. 2552  เมืองพัทยาติดตั้ง ระบบไฟฟ้าในโรงเรียน  งบประมาณ  246,533  บาท
พ.ศ. 2552  เมืองพัทยาจัดสร้างหอพระพุทธรูปประจำโรงเรียน งบประมาณ 500,000 บาท
พ.ศ. 2552  เมืองพัทยาต่อเติมอาคารเรียนหลังที่ 1 และ 2 ชั้นล่างเป็นห้องสมุด  ห้องผู้บริหาร  และโรงอาหาร  ห้องสหการร้านค้า  งบประมาณ  2,530,00  บาท
พ.ศ. 2553 โรงเรียนจัดสร้างอาคารประชาสัมพันธ์  จากงบประมาณบริจาค  260,000  บาท
พ.ศ. 2553  เมืองพัทยา  จัดสร้างอาคารเรียนหลังที่ 4 และ 5 แบบ สน.ศท.4/12 งบประมาณ  17,000,000  บาท
ปัจจุบันโรงเรียนเมืองพัทยา 11 (มัธยมสาธิตพัทยา)  มีอาคารเรียน  5  หลัง  อาคารอเนกประสงค์  1 หลัง  หอพระพุทธรูป 1 หลัง อาคารประชาสัมพันธ์ 1 หลัง ส้วม 3 หลัง และสระว่ายน้ำ  เปิดสอนตั้งแต่ระดับมัธยมศึกษาปีที่ 1 ถึง ระดับมัธยมศึกษาปีที่ 6
ทำเนียบผู้บริหาร

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | ภาพ | ชื่อและนามสกุล | เริ่มวาระ | สิ้นสุดวาระ | หมายเหตุ |  |
| 1 | - | ธานี สีใส  (ผู้อำนวยการ) | "พ.ศ. 2551" | พ.ศ. 2555 | ผู้อำนวยการคนแรก |  |
| 2 | - | จิรศักดิ์ จิตสม  (ผู้อำนวยการ) | 30 ตุลาคม พ.ศ. 2556 | 28 กันยายน พ.ศ. 2561 | - |  |
| 3 | - | พูลศักดิ์ พงษ์พิพัฒน์วัฒนา  (ผู้อำนวยการ) | พ.ศ. 2561 | 1 ตุลาคม พ.ศ.2566 | - |  |
| 4 | - | ศรชัย เข้มแข็ง | 1 ตุลาคม พ.ศ.2566 | ปัจจุบัน |  |  |
ข้อมูลอาคารเรียน

หอพระพุทธมงคลชัยพัทยามุณี (หอพระ) 1 หลัง
อาคารเรียน 1
อาคารเรียน 2
อาคารเรียน 3
อาคารเรียน 4
อาคารเรียน 5
อาคารเอนกประสงค์ (โรงยิม) 1 หลัง
สนามกีฬา
สระว่ายน้ำ 1 สระ
โรงอาหาร 1 หลัง
อาคารศิลปกรรม 1 หลัง
สถานที่สำคัญภายในโรงเรียน

หอพระพุทธมงคลชัยพัทยามุณี (หอพระด้านหน้าโรงเรียน)
ห้องอำนวยการและธุรการ
ห้องรองผู้อำนวยการ
ห้องผู้อำนวยการ
โรงอาหาร
สหการร้านค้า
ห้องประชุมราชพฤกษ์
ห้องสมุดวรรณศรี
ธนาคารออมสิน สาขาโรงเรียนเมืองพัทยา 11 (มัธยมสาธิตพัทยา)
ศาลาสุขภาพคุณแม่ไวแมน แซ่ยุ่น (ห้อง TO BE NUMBER ONE)
ห้องพยาบาลโสภิญ เทพจักร
ห้องเบเกอรี่
ห้องคหกรรม
ห้องคณิตศาสตร์
ห้องภาษาจีน
ห้องปฏิบัติการทางภาษา
ห้องแนะแนว
ห้องวิทยาศาสตร์
ห้องคอมพิวเตอร์
อาคารอเนกประสงค์ (โรงยิม)
ห้องนาฏศิลป์
ห้องศิลปะ
ห้องดนตรีไทย
ห้องวงโยธวาทิต
สนามฟุตซอลโรงเรียนเมืองพัทยา 11 (มัธยมสาธิตพัทยา)
ห้อง YELLOW SHOP
ห้องสภานักเรียน
ห้อง Sound Lab
ห้อง Essential Of Life
ห้องภาษาต่างประเทศ
ห้อง MSTC
ห้องอาเซี่ยนศึกษา
ห้องคลินิกโครงงาน (อยู่ด้านในของห้องสมุดวรรณศรี)
สระว่ายน้ำขนาดมาตรฐานโรงเรียนเมืองพัทยา 11 (มัธยมสาธิตพัทยา)
ชื่อเสียงของโรงเรียน

รางวัลการแข่งขันทักษะทางด้านวิชาการต่างๆและการแข่งขันกีฬาทั้งภายในโรงเรียน กีฬาเมืองพัทยา เป็นต้น
กิจกรรมเปิดบ้านวิชาการโครงงานบูรณาการ
ศิษย์เก่าในแต่ละรุ่นสามารถสอบและได้ศึกษาต่อในสถาบันที่มีชื่อเสียงชั้นนำของประเทศ
รางวัลโรงเรียนการอ่านยอดเยี่ยม จาก CP-ALL
รางวัลออมดีเด่น จากโครงการธนาคารโรงเรียน ธนาคารออมสิน
กิจกรรมส่งเสริมพัฒนาผู้เรียนต่าง
เข้าร่วมการแข่งขันประกวดวงดนตรีลูกทุ่งระดับมัธยมศึกษา ในรายการ ชิงช้าสวรรค์ 2025 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตน์ราชสุดา สยามบรมราชกุมารี พร้อมทุนการศึกษา 1,000,000 บาท ทางช่องเวิร์คพอยท์ กดหมายเลข 23
แหล่งข้อมูลอื่น

เว็บไซต์ โรงเรียนเมืองพัทยา 11 (มัธยมสาธิตพัทยา)
ที่ตั้ง แผนผัง โรงเรียนเมืองพัทยา 1 (มัธยมสาธิตพัทยา)
Facebook โรงเรียนเมืองพัทยา 11 (มัธยมสาธิตพัทยา)
ข้อมูลการติดต่อ โรงเรียนเมืองพัทยา 11 (มัธยมสาธิตพัทยา)
แผนที่และภาพถ่ายทางอากาศของ โรงเรียนเมืองพัทยา 11 (มัธยมสาธิตพัทยา)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°56′56″N 100°54′22″E﻿ / ﻿12.9487615°N 100.9061599°E﻿ / 12.9487615; 100.9061599
วัดคีรีนาครัตนาราม

| วัดคีรีนาครัตนาราม |
| --- | --- |
ที่ตั้ง: ตำบลชอนสารเดช อำเภอหนองม่วง จังหวัดลพบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคีรีนาครัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชอนสารเดช อำเภอหนองม่วง จังหวัดลพบุรี ที่ดินตั้งวัดมีเนื้อที่ 94 ไร่ 33 ตารางวา
บริเวณวัดพบซากดึกดำบรรพ์  ประกอบด้วย ฟอแรมขนาดใหญ่ (Larger foraminifera) หรือฟูซูลินิด (Fusulinid) แบรคิโอพอด (Brachiopod) ไครนอยด์ (Crinoid) ออสตราคอด (Ostracod) ฟอแรมขนาดเล็ก (Smaller foraminifera) สาหร่าย (Algae) ปะการังและเศษเปลือกเอไคนอยด์ (Echinoid fragment) จึงสันนิษฐานว่าบริเวณนี้เคยเป็นท้องทะเลตื้นมาก่อน
วัดคีรีนาครัตนารามตั้งวัดเมื่อวันที่ 30 สิงหาคม พ.ศ. 2504 ได้รับพระราชทานวิสุงคามสีมาเมื่อ พ.ศ. 2505
อาคารเสนาสนะประกอบด้วย ประกอบด้วย อุโบสถกว้าง 8 เมตร ยาว 24 เมตร สร้างเมื่อ พ.ศ. 2510 ศาลาการเปรียญ กว้าง 7 เมตร ยาว 20 เมตร สร้างเมื่อ พ.ศ. 2501 เป็นอาคารไม้ หอสวดมนต์กว้าง 6 เมตร ยาว 18 เมตร สร้างเมื่อ พ.ศ. 2505 และกุฎิสงฆ์จำนวน 4 หลัง ภายในวัดมีโรงเรียนของเด็กเล็ก มีสนามใหญ่ให้นักเรียนวิ่งเล่น พ.ศ. 2500 ได้ค้นพบรอยพระพุทธบาทข้างซ้ายบริเวณป่าที่วัดคีรีนาครัตนาราม โดยหลวงพ่อองค์ดำ อดีตเจ้าอาวาส และมีการสร้างรูปหล่อพระสังกัจจายน์ และพระพุทธรูปปางป่าเรไรย์องค์ใหญ่มาก วัดมีรูปหล่อหลวงพ่อทอง ทัสสณีโย พระเกจิอาจารย์ผู้เคยพำนักในถ้ำนี้แต่เพียงองค์เดียว ตั้งแต่ พ.ศ. 2499 ขึ้นชื่อเรื่องการปลุกเสกวัตถุมงคล
เหตุระเบิดในกรุงเทพมหานคร พ.ศ. 2549
จุดเกิดเหตุ > เหยื่อ

เหตุระเบิดทั้งหมดทำให้มีผู้เสียชีวิต 3 คน ซึ่งทั้งหมดเป็นชาวไทย ได้แก่ นายสงกรานต์ กาญจนะ อายุ 36 ปี, นายเอกชัย เรือพุ่ม วัย 26 ปี ที่อนุสาวรีย์ชัยสมรภูมิ และนายสุวิชัย นาคเอี่ยม วัย 61 ปี ที่เขตคลองเตย นอกจากนี้ยังมีผู้ได้รับบาดเจ็บอีก 38 คน เนื่องจากไปอยู่ในบริเวณใกล้เคียงกับที่เกิดระเบิดขึ้น ในจำนวนนี้มีชาวต่างประเทศ 8 คนได้รับบาดเจ็บ: ชาวอังกฤษ 2 คน ชาวฮังการี 3 คน ชาวเซอร์เบีย 2 คน และชาวอเมริกัน 1 คน
| ตำแหน่ง | จำนวนผู้เสียชีวิต | จำนวนผู้ได้รับบาดเจ็บ |
| --- | --- | --- |
| อนุสาวรีย์ชัยสมรภูมิ | 2 | 15 (ชาวฮังการี 1) |
| เขตคลองเตย | 1 | 6 |
| สะพานควาย | 0 | 2 |
ซีคอนสแควร์: 0
สี่แยกแคราย: 0
สุขุมวิท ซอย 62: 0
| เซ็นทรัลเวิลด์ (ภัตตาคารอาหารทะเล) | 0 | ชาวไทย 2 ชาวต่างประเทศ 3 |
| เซ็นทรัลเวิลด์ (สะพานลอย) | 0 | ชาวต่างประเทศ 6 |
| รวม | 3 | ~38 |
วัตถุพยานทางนิติวิทยาศาสตร์

พลตำรวจโทอชิรวิทย์ สุพรรณเภสัช อ้างว่า ระเบิดทั้งหมดแปดลูกถูกวางไว้ในกล่องขนาด 3×5 นิ้ว และจุดระเบิดโดยนาฬิกาปลุกดิจิตอล ในระเบิดทุกลูกยังพบร่องรอยของสารประกอบระเบิดแรงสูงเอ็ม 4 แหล่งข่าวสรรพาวุธทหารอื่นอ้างว่าระเบิดดังกล่าว คือ ระเบิดน้ำมันเชื้อเพลิงแอมโมเนียมไนเตรด/ระเบิดเอ็ม 4 ซึ่งเป็นระเบิดประเภทเดียวกับที่พบในรถนอกที่พักของ พ.ต.ท.ทักษิณ ชินวัตร เมื่อเดือนสิงหาคม พ.ศ. 2549
ตำรวจได้รับการวิพากษ์วิจารณ์จากการห้ามมิให้รักษาการผู้อำนวยการสถาบันนิติวิทยาศาสตร์ แพทย์หญิง คุณหญิงพรทิพย์ โรจนสุนันท์ จากการเก็บรวบรวมหลักฐานจากจุดเกิดระเบิดที่ปากน้ำ เธอได้เรียกตำรวจว่าไม่เป็นมืออาชีพ เพราะมุ่งเน้นให้ความสนใจไปยังชนิดของระเบิดที่ใช้ มากกว่าการระบุเอกลักษณ์ของมือระเบิด และอนุญาตให้คนเก็บขยะทำความสะอาดจุดเกิดเหตุก่อนที่การเก็บรวบรวมหลักฐานจะเสร็จสิ้น
นายกรัฐมนตรี พล.อ.สุรยุทธ์ จุลานนท์ ชี้ถึงการมีส่วนเกี่ยวข้องของกลุ่มแบ่งแยกดินแดนทางภาคใต้ โดยให้ความเห็นว่า จากรายงานทางนิติวิทยาศาสตร์ ตัวระเบิดได้รับการประกอบให้ดูเหมือนกับที่ใช้กันอยู่โดยกลุ่มแบ่งแยกดินแดนภาคใต้ แต่การสืบสวนในรายละเอียดของเหตุระเบิดและวิธีการทำงานของระเบิดไม่มีส่วนเกี่ยวข้องกันเลย
ความรับผิดชอบ > การเตือนล่วงหน้า

ก่อนหน้านี้ ทางการได้เคยเตือนถึงการเพิ่มระดับของการเคลื่อนไหวของกลุ่มแบ่งแยกดินแดนภาคใต้ในช่วงปีใหม่ ส่วนทางด้านหน่วยข่าวกรองทหารและตำรวจสันติบาลได้รับข่าวกรองที่ว่าจะมีระเบิดเกิดขึ้นกว่า 30 จุดในกรุงเทพมหานครและพื้นที่ใกล้เคียง โดยเฉพาะอย่างยิ่ง ตามศูนย์การค้าชื่อดัง อย่าง สยามพารากอน, เดอะมอลล์ บางกะปิ และซีคอนสแควร์
ความรับผิดชอบ > กองโจรในเมือง

ไม่มีฝ่ายใดออกมาอ้างแสดงความรับผิดชอบในเหตุระเบิดดังกล่าว และทั้งพรรคไทยรักไทยและอดีตนายกรัฐมนตรี ทักษิณ ชินวัตร ต่างปฏิเสธความเกี่ยวข้อง ในช่วงที่ยังไม่มีหลักฐานต่อสาธารณชนเป็นรูปธรรม ได้มีการออกมากล่าวถึงทฤษฎีมากมายเกี่ยวกับผู้ที่น่าจะอยู่เบื้องหลังเหตุการณ์ดังกล่าว
ตัวย่อ "TRK" ถูกพบเขียนอยู่ด้วยมาร์กเกอร์ซึ่งได้ซ่อนไว้ในสถานที่สี่แห่งในจุดเกิดเหตุระเบิดสามจุด: เสาใกล้กับจุดรอรถโดยสารประจำทางที่อนุสาวรีย์ชัยสมรภูมิ, ตู้โทรศัพท์สาธารณะใกล้กับศูนย์การค้าเกษร ตรงข้ามกับเซ็นทรัลเวิลด์, ตู้โทรศัพท์สาธารณะใกล้กับสะพานปากน้ำ และตู้โทรศัพท์สาธารณะใกล้กับบิ๊กซี ราชดำริ ซึ่ง IRK เป็นกลุ่มกองโจรก่อการร้ายในเมืองที่ได้รับการฝึกในอัฟกานิสถาน อย่างไรก็ตาม รัฐมนตรีว่าการกระทรวงมหาดไทย อารีย์ วงศ์อารยะ ปฏิเสธข้อเสนอแนะที่ว่าผู้อยู่เบื้องหลังเหตุการณ์เป็นกลุ่มมุสลิมติดอาวุธ ผู้นำอาวุโสในคณะรัฐประหารเห็นด้วยว่าผู้ก่อการร้ายชาวมุสลิมไม่มีส่วนเกี่ยวข้อง และตัวย่อนั้นต้องการให้เป็นการป้ายความผิดแก่ IRK ตำรวจอ้างว่ากราฟิตี "IRK" เป็นผลงานของแก๊งวัยรุ่นซึ่งต้องการพยายามจะสร้างความหวาดกลัวแก่สาธารณชน
ด้านหัวหน้าคณะรัฐประหาร พล.อ.สนธิ บุญยรัตกลิน อ้างว่าตน "มั่นใจมากกว่า 100%" ว่าเหตุระเบิดดังกล่าวไม่มีกลุ่มแบ่งแยกดินแดนภาคใต้เกี่ยวข้อง และกล่าวอีกว่าแม้กระทั่งในภาคใต้ การโจมตีก็ไม่สามารถเกิดขึ้นโดยง่ายเช่นกัน และยังได้อ้างอีกว่าเหตุระเบิดดังกล่าวกระทำโดยผู้ที่คุ้นเคยกับพื้นที่ชานเมืองเป็นอย่างดี และ "เป็นไปไม่ได้"  ที่เหตุระเบิดจะมีการเตรียมการล่วงหน้าเป็นเวลาหลายเดือน
พนักงานสืบสวนจากกรมสอบสวนคดีพิเศษ พบว่า เทคนิคที่มือระเบิดใช้นั้นคล้ายคลึงกับที่ใช้ในเหตุระเบิดที่ธนาคารกรุงเทพ สาขาอำเภอเบตง จังหวัดยะลา ก่อนหน้านี้ใน พ.ศ. 2549 ที่ซึ่งนาฬิกาดิจิตอลคาซิโอถูกใช้เป็นตัวตั้งเวลา นาฬิกาคาซิโอปกหลังสแตนเลสสตีลซีรีส์ 200 และ 201 ถูกพบในจุดเกิดระเบิดในกรุงเทพมหานคร
ความรับผิดชอบ > กองโจรในเมือง > "กลุ่มอำนาจเก่า"

สมาชิกหลายคนของรัฐบาลทหารได้อ้างถึงกลุ่มผู้อยู่เบื้องหลังเหตุการณ์หลายกลุ่ม หนึ่งวันหลังจากเกิดเหตุระเบิดขึ้น แหล่งข่าวด้านความมั่นคงของรัฐบาลได้ประณาม "กลุ่มอำนาจเก่า" โดยเป็นไปได้ว่าอาจหมายความถึงสมาชิกของรัฐบาลอดีตนายกรัฐมนตรี พ.ต.ท.ทักษิณที่ถูกโค่นอำนาจไปก่อนหน้านี้ แหล่งข่าวความมั่นคงอื่น ๆ กล่าวว่า เหตุระเบิดดังกล่าวอาจทำให้รัฐบาลทหารอ้างเหตุผลในการยึดทรัพย์ส่วนบุคคลของทักษิณได้เป็นจำนวนมาก พรรคไทยรักไทยปฏิเสธกำกับเหตุระเบิด และเตือนรัฐบาลทหารไม่ให้ชี้นิ้วกล่าวโทษโดยปราศจากข้อเท็จจริง
บรรณาธิการหนังสือพิมพ์ต่อต้านพ.ต.ท.ทักษิณ นายสนธิ ลิ้มทองกุล กล่าวว่า ตนเชื่อว่าเหตุระเบิดมี "พวกคลื่นใต้น้ำ" ผู้สนับสนุนรัฐบาล พ.ต.ท.ทักษิณที่ถูกโค่นล้มไป ผู้ซึ่งหวังจะให้รัฐบาลทหารสูญเสียความน่าเชื่อถือ แต่เขาไม่ได้อ้างหลักฐานจากแหล่งใด
หลังจากที่การประชุมกับหน่วยงานด้านความมั่นคงและข่าวกรองเมื่อวันที่ 31 ธันวาคม จะไม่มีความคืบหน้าเกี่ยวกับผู้ก่อเหตุ อย่างไรก็ตาม วันที่ 1 มกราคม พล.อ.สุรยุทธ์ได้ประกาศว่า "กลุ่มอำนาจเก่า" อยู่เบื้องหลังเหตุการณ์ดังกล่าว โดยกล่าวว่า "ตามข้อมูลของรัฐบาลและหน่วยข่าวกรอง มันเป็นงานของกลุ่มคนที่สูญเสียอำนาจ แต่ผมไม่สามารถพูดได้อย่างชัดเจนว่ากลุ่มใดอยู่เบื้องหลัง" โดยไม่ได้หมายความถึงเฉพาะแต่รัฐบาล พ.ต.ท.ทักษิณเท่านั้น แต่ยังรวมถึงทุกกลุ่มที่สูญเสียอำนาจทางการเมืองจากรัฐประหาร
ในภายหลัง พล.อ.สุรยุทธ์ได้กลับคำและยอมรับว่าคำกล่าวอ้างของตนที่ว่ากลุ่มผู้สนับสนุนพ.ต.ท. ทักษิณรับผิดชอบต่อเหตุระเบิดดังกล่าวนั้น "เป็นเพียงการวิเคราะห์ด้านข่าวกรอง" โดยที่ปราศจากหลักฐานหรือข้อมูลที่เป็นรูปธรรม
ผู้ช่วยเลขาธิการคณะมนตรีความมั่นคงแห่งชาติ พล.อ.สพรั่ง กัลยาณมิตร อ้างว่า "ข้อมูลหลักฐานและข่าวกรองได้พิสูจน์ว่าระเบิดเป็นงานสกปรกของนักการเมืองซึ่งสูญเสียอำนาจและผลประโยชน์ ทหารเลวบางนายที่ภักดีต่อนักการเมืองเลวเป็นไส้ศึกโดยมีเจตนาที่จะโค่นอำนาจรัฐบาลชุดนี้" และยังได้กล่าวอีกว่า "พวกนอกกฎหมายและกลุ่มก่อการร้ายในภาคใต้ของไทยไม่มีส่วนเชื่อมโยงหรือเกี่ยวข้องกับเหตุระเบิดในกรุงเทพมหานคร" พล.อ.สพรั่งได้วิพากษ์วิจารณ์ พล.อ.ชวลิต ยงใจยุทธ อดีตนายทหารผู้ซึ่งเป็นสมาชิกของรัฐบาลพรรคไทยรักไทยที่ถูกโค่นล้มไป อย่างรุนแรง พล.อ.ชวลิตได้ท้าทายให้ พล.อ.สพรั่งจับกุมผู้กระทำความผิดที่อยู่เบื้องหลังเหตุระเบิด พล.อ.ชวลิตตอบโต้โดยกล่าวว่า "สพรั่ง กัลยาณมิตรอ้างว่าเขามีข้อมูลที่เกี่ยวข้องกับเหตุระเบิดเรียบร้อยแล้ว แต่เขาล้มเหลวที่จะดำเนินการใด ๆ นี่เป็นความไร้ความสามารถใหญ่หลวง" เขากล่าวว่าคณะมนตรีความมั่นคงแห่งชาติควรตรวจสอบตามสายงานของตนว่ากลุ่มคนเหล่านั้นต้องการคลี่คลายคดีนี้หรือไม่ โดยพูดเป็นนัยคาดคะเนว่าฝ่ายทหารจัดฉากเหตุระเบิดดังกล่าวขึ้นเพื่ออ้างความชอบธรรมในการรวบอำนาจ
ผลสำรวจความคิดเห็นสาธารณะจัดทำโดยมหาวิทยาลัยอัสสัมชัญ เปิดเผยว่าชาวกรุงเทพส่วนใหญ่ไม่เชื่อคำกล่าวอ้างที่ว่ารัฐบาลที่ถูกโค่นล้มไปนั้นอยู่เบื้องหลังเหตุการณ์ดังกล่าว และมีเพียง 11% ของผู้ตอบแบบสำรวจเท่านั้นที่ตอบว่าตนเอง "มีความมั่นใจเต็มที่" ว่ารัฐบาลสามารถรับมือกับวิกฤตการณ์ดังกล่าวได้
ความรับผิดชอบ > กองโจรในเมือง > ความขัดแย้งภายในรัฐบาลทหาร

ทฤษฎีที่ว่าคณะมนตรีความมั่นคงแห่งชาติเป็นผู้วางระเบิดเพื่อสร้างความแข็งแกร่งให้อยู่ในมือของตนและสร้างความเสื่อมเสียให้กับ พ.ต.ท.ทักษิณ ผู้ซึ่งยังได้รับความนิยมอย่างมากในหมู่สาธารณชน ประธานคณะมนตรีความมั่นคงแห่งชาติ ปฏิเสธข่าวลือทางโทรทัศน์ โดยกล่าวว่า "ผมได้เสี่ยงตนเองทำในสิ่งที่ประชาชนปรารถนา ทำไมผมถึงควรจะทำอย่างนั้น เพราะผมรักประชาชนของผม และประเทศของผม"
ได้มีการอ้างว่า ความขัดแย้งระหว่างผู้ช่วยเลขาธิการคณะมนตรีความมั่นคงแห่งชาติ พล.อ.สพรั่ง กัลยาณมิตร และแม่ทัพภาคที่ 1 และพลโท ประยุทธ์ จันทร์โอชา เป็นสาเหตุที่เป็นไปได้ของเหตุระเบิดและข่าวลือรัฐประหาร ทั้งสองคนล้วนมีศักยภาพเป็นทายาทผู้นำคณะมนตรีความมั่นคงแห่งชาติหลังจากสนธิเกษียณในเดือนกันยายน พ.ศ. 2550[ต้องการอ้างอิง]
ความรับผิดชอบ > กองโจรในเมือง > ญะมาอะห์ อิสลามียะห์ หรือกลุ่มแบ่งแยกดินแดนภาคใต้

เจ้าหน้าที่ข่าวกรองไทยบางคนได้ระบุว่าพวกเขาเชื่อว่าการโจมตีดังกล่าวมีการวางแผนและดำเนินการโดยความพยายามร่วมกันของญะมาอะห์ อิสลามียะห์และองค์กรปลดปล่อยสหปัตตานี ซึ่งขัดแย้งกันกับประกาศในช่วงแรกของรัฐบาลเฉพาะกาลที่ว่าเหตุระเบิดดังกล่าวไม่น่าจะมีส่วนเกี่ยวข้องกับกลุ่มแบ่งแยกดินแดนทางภาคใต้ มีการตั้งรางวัลนำจับ 1,000,000 บาท สำหรับการจับกุมเลาะห์มุลี ยูโซะ ซึ่งคาดว่าน่าจะเป็นหัวหน้ากลุ่มการโจมตีในครั้งนี้
การสืบสวนทางนิติวิทยาศาสตร์ในภายหลังได้สนับสนุนทฤษฎีที่ว่าเหตุระเบิดในกรุงเทพมหานครนั้นใช้เทคนิคการสร้างระเบิดและใช้วัสดุเดียวกันกับที่ใช้โดยกลุ่มแบ่งแยกดินแดนภาคใต้
ปฏิกิริยา

ปฏิกิริยาจากหลายฝ่าย ในคืนวันที่ 31 ธันวาคม ตามรายงานข่าว
หลังเหตุการณ์ระเบิดเมื่อเวลา 18.00 น. สถานีโทรทัศน์ทุกช่องยังคงถ่ายทอดรายการตามปกติ มีเพียงตัววิ่งด้านล่างจอโทรทัศน์ ยกเว้น สถานีโทรทัศน์ไอทีวี เนชั่นแชนแนล และเอเอสทีวี ที่รายงานข่าวอย่างใกล้ชิด
นายอภิรักษ์ โกษะโยธิน ผู้ว่าราชการกรุงเทพมหานคร ประกาศยกเลิก งานเฉลิมฉลอง เพื่อนับถอยหลัง (เคานท์ดาวน์) เข้าสู่ปีใหม่ ในเขตกรุงเทพมหานครทุกงาน
พรรคไทยรักไทย ได้ออกมาแถลงว่า ไม่มีส่วนเกี่ยวข้อง และไม่ได้อยู่เบื้องหลังเหตุการณ์ดังกล่าว ตามที่มีข่าวลือออกมา
นายสนธิ ลิ้มทองกุล ผู้ก่อตั้งหนังสือพิมพ์ผู้จัดการ แกนนำพันธมิตรประชาชนเพื่อประชาธิปไตย (ในขณะนั้น) ฟันธงว่า เหตุการณ์ระเบิดดังกล่าว เกิดจาก ผู้สนับสนุน พ.ต.ท.ทักษิณ ชินวัตร อดีตนายกรัฐมนตรี
พล.อ.สุรยุทธ์ จุลานนท์ นายกรัฐมนตรี ให้สัมภาษณ์ว่า ขณะนี้ยังไม่สามารถระบุได้ว่าผู้ก่อเหตุเป็นใคร รวมถึงยังไม่ได้พิจารณาเรื่องการประกาศสถานการณ์ฉุกเฉิน
อนุสาวรีย์ชัยสมรภูมิซึ่งเป็นศูนย์กลางการขนส่งสาธารณะที่พลุกพล่าน เป็นหนึ่งในจุดเกิดเหตุระเบิด
มีรายงานเหตุระเบิดที่ถนนข้าวสาร ย่านยอดนิยมสำหรับแบ็คแพ็คเกอร์ต่างชาติ แต่ไม่พบ
รถตู้ข่าวไอทีวีจอดที่โรงพยาบาลราชวิถี ซึ่งเหยื่อระเบิดส่วนใหญ่ได้รับการรักษา
ประชาชนในกรุงเทพฯ รับชมข่าวการระเบิดทางโทรทัศน์ในช่วงเช้าตรู่วันที่ 1 มกราคม 2550
รถตู้ข่าวไอทีวี ตระเวนรายงานข่าวทั่วเมือง